Teadusmaleva 2012. aasta osalejad Jürgen Laks, Mats Mikkor, Timothy Henry Charles Tamm, Jaan-Eerik Past ja Siim Kurvits Tartu Observatooriumi kosmosetehnoloogia laboris 18. juunil 2012
Teadusmaleva 2012. aasta osalejad Jürgen Laks, Mats Mikkor, Siim Kurvits, Simo Jarek Zaranek ja juhendaja Mart Noorma Eesti Füüsika Seltsi täppisteaduste suvekoolis Kopra talus Viljandimaal 28. juunil 2012
**Teadusmalev** on 2012. aasta suvel loodud koolinoorte suvemalev, mis pakub õpilastele võimalust teenida taskuraha Eesti tudengisatelliidi programmi teadustöös osaledes. 

Teadusmaleva idee autor ja algataja on Tartu Ülikooli õppejõud ja Tartu Observatooriumi vanemteadur Mart Noorma koos kaastöötajatega.

Kontseptsioon
-------------

Teadusmaleva eesmärgiks on anda teadushuvilistele koolinoortele võimalus isikliku kogemuse kaudu tutvuda teadlase elukutsega. Erinevalt töövarju programmist ja individuaalset uurimistööst laboris töötavad Teadusmalevas osalejad iseseisva uurimisrühmana, otsides ühiselt lahendusi juhendajate antud uurimisküsimusele. Uurimistöö edasiste etappide planeerimine, võrdse tööjaotuse korraldamine, vaheküsimuste tõstatamine ja lahenduste otsimine toimub malevlaste initsiatiivil ning maleva juhendajad sekkuvad protsessi ainult malevlaste esitatud küsimuste lahendamiseks. Teadusmalev kestab kogu suvevaheaja. 

2015. aastast toetab Teadusmaleva läbiviimist Tartu Hansa Rotary klubi, makstes osalevatele noortele stipendiumi. Stipendiumi maksmiseks vajalik raha kogutakse heategevuslike kontsertide korraldamisega.  2017. aastal lisandus toetajate hulka Tartu Toome Rotary Klubi.

Osalejad ja eesmärgid
---------------------

Teadusmaleva 2015. aasta osalejad, juhendajad ja valmistatud Helmholtzi puur.
Markus Rene Pae, Gregor Eesmaa, Karl Reinkubjas, Carel Kuusk, Andris Slavinskis, Reinis Irmejs 
Anni Kasikov, Laima Anna Dalbiņa, Viktorija Leimane, Karina Sein, Eva-Maria Tõnson, Kelli Randmäe
Eigo Varemäe, Daniil Lepkin
2012. aasta suvel oli Teadusmaleva meeskonna ülesandeks katsetada Eesti tudengisatelliidi ESTCube-1 elektromagnetitel põhinevat pööramissüsteemi magnetvälja simulaatoris laboritingimustes.

Teadusmaleva vanem oli 2012. aastal Jaan-Eerik Past (Edinburghi Ülikool). Teadusmaleva meeskond 2012: Timothy Henry Charles Tamm (Gustav Adolfi Gümnaasium), Jürgen Laks (Tartu Kommertsgümnaasium), Siim Kurvits (Hugo Treffneri Gümnaasium), Mats Mikkor (C. R. Jakobsoni nimeline Gümnaasium) ja Simo Jarek Zaranek (Tartu Kivilinna Gümnaasium).

2014. aasta suvel töötasid suvemalevlased elektrilise päikesepurjega lendava kosmoselaeva trajektoori arvutamise ning muude Eesti tudengisatelliidi programmi uurimisküsimustega. 

2015. aasta suvel töötasid Teadusmaleva liikmed Helmholtzi pooli ehitamisega, mille abil oleks võimalik luua homogeenset magnetvälja, milles saaks testida ESTCube'i ning selle osade omadusi ja käitumist magnetväljas. Sel aastal osalesid Teadusmalevas ka Läti õpilased: Viktorija Leimane, Laima Anna Dalbiņa, Reinis Irmejs. 

Teadusmaleva vanem oli 2015. aastal Karl Reinkubjas (Tartu Ülikool). Teadusmaleva liikmed olid Anni Kasikov, Carel Kuusk, Daniil Lepkin, Eigo Varemäe, Eva-Maria Tõnson, Gregor Eesmaa, Karina Sein, Kelli Randmäe ja Markus Rene Pae.

Tunnustus
---------

* 2012 – Eesti teaduse populariseerimise auhind, peapreemia parima uue algatuse kategoorias, Tartu Ülikool

Viited
------

1. ↑  "Eesti õpilaste helgemad pead panevad kosmoseteaduses võimed proovile". Originaali arhiivikoopia seisuga 4. november 2013. Vaadatud 27. juunil 2012.
2. 1 2 3  Alustab õpilaste teadusmalev, Eesti Rahvusringhääling, 19. juuni 2012[*alaline kõdulink*]
3. ↑  "Tartu Ülikooli, Tartu Observatooriumi ning THRK ühisele teadusmaleva stipendiumitele laekus tähtaegselt 21 avaldust" Tartu Hansa Rotary klubi
4. ↑  "Teadusmalev: andekad teadushuvilised noored ehitavad Helmholtzi puuri" ERR Novaator, 14.07.2015
5. ↑  Pressiteade: TÜ noppis teaduse populariseerimise auhindadest kuus preemiat 16. november 2012

Välislingid
-----------

* Priit Rajalo. "Tartus tegutseb sel suvel Eesti esimene teadusmalev", Eesti Televisiooni uudised, 24. juuni 2012
* Priit Ennet. Teadussaade "Labor", Vikerraadio 24. juuni 2012
* "Suvelaagrites osaleb üle 27 tuhande noore", Eesti Noorsootöö Keskus, 20. juuni 2012
* Triin Ilves. "Valmib tudengisatelliit", Vikerraadio, 7. august 2012
* "Teadusmalev: nädal täis tööd", Novaator, 20. juuli 2015
* Eleen Laasner. "Teadusmalevlased näitasid Helmholtzi puuri", Tartu Postimees, 18. august 2015